
PREDMET: Upute za izradu proračuna Općine Davor za razdoblje                             
 2025. – 2027. godine, financijski plan – traži se

Ministarstvo financija je sastavilo i dostavilo Upute za izradu proračuna jedinica lokalne i područne (regionalne) samouprave za razdoblje 2025-2027. godine, kako bi na temelju istih i u skladu s odredbama Zakona o proračunu, jedinice mogle izraditi svoje upute i dostaviti ih svojim proračunskim i izvanproračunskim korisnicima.

U prilogu dopisa dostavljamo Vam Upute za izradu proračuna Općine Davor za razdoblje 2025.-2027. (dalje u tekstu: Upute) izrađene u skladu s odredbama Zakona o proračunu (Nar. nov.br.144/21) i gore navedenih Uputa.

Rokovi i metodologija donošenja proračuna jedinica lokalne i područne (regionalne) samouprave i financijskih planova njihovih proračunskih i izvanproračunskih korisnika  utvrđeni su Zakonom o proračunu (“Narodne novine” broj 144/21), Pravilnikom o proračunskim klasifikacijama („Narodne novine“ broj 26/10, 120/13 i 1/20) i Pravilnikom o proračunskom računovodstvu i računskom planu  („Narodne novine“ broj 124/14, 115/15, 87/16, 3/18 i 126/19). 

Na temelju dostavljenih Uputa kao podloga za izradu, proračunski korisnici (upravni odjeli Općine i proračunski korisnici proračuna Općine Davor) dužni su izraditi svoje prijedloge financijskih planova radi izrade proračuna Općine Davor za razdoblje 2025.-2027.godine.
 
Proračunski korisnici svoje prijedloge financijskih planova dostavljaju Jedinstvenom upravnom odjelu Općine Davor na sastavljanje i izradu proračuna za razdoblje 2025. – 2027. godine.

Rok za dostavu prijedloga financijskih planova proračunskih korisnika nadležnom proračunu je 31. listopada 2024. godine.

